Nacionaliniai Raudonosios Armijos junginiai

Nacionaliniai Raudonosios Armijos junginiai – Raudonosios Armijos junginiai (korpusai, divizijos, brigados), suformuoti Antrojo pasaulinio karo metais pagal nacionalinį principą. Tokiuose junginiuose kareiviai ir karininkai būdavo parenkami pagal tautybę ar bent gyvenamąją vietą. Daug tų tautybių kareivių ir karininkų tarnavo ir nenacionaliniuose daliniuose.

Raudonojoje Armijoje nuo pačių pradžių buvo nacionalinių dalinių, ta tradicija perimta iš carinės Rusijos. Tačiau XX a. 3-ią dešimtmetį tokių dalinių buvo labai nedaug.
1938 m. kovo 7 d. VKP(b) CK ir TSRS LKT nutarimu „Apie nacionalinius Raudonosios Armijos dalinius ir junginius“ (О национальных частях и формированиях РККА) buvo įvestas nenacionalinis karinės tarnybos organizavimo principas, taikytas bet kurių tautybių TSRS piliečiams.

Sunki karo su Vokietija pradžia privertė TSRS vyriausybę ieškoti būdų padidinti kariuomenės kovingumą. 1941 m. rugpjūčio mėn., remiantis Valstybinio Gynybos komiteto nutarimu Nr. 383, vėl imta formuoti nacionalinius dalinius. Pirmu tokiu junginiu tapo 201-oji Latvių šaulių divizija, kurios 90 % sudarė Latvijos TSR gyventojai (daugiau kaip pusė – latviai).

Antrojo pasaulinio karo metais nacionaliniai junginiai buvo suformuoti 11-oje sąjunginių respublikų. Iš viso jų buvo 66: 26 šaulių ir kalnų šaulių divizijos, 22 kavalerijos divizijos, 18 šaulių brigadų. Iš jų 37 junginiai dalyvavo karo veiksmuose.

Daugelis karinių dalinių karo metais kaitė savo numerius ir pavadinimus, o kai kurie nacionaliniai daliniai prarado savo nacionališkumą.

Nacionaliniai junginiai Tarybinėje Armijoje egzistavo iki 6-ojo dešimtmečio vidurio.

Nacionalinių Raudonosios Armijos junginių sąrašas

Azerbaidžano TSR 

 77-oji Simferopolio Raudonosios Vėliavos ir Suvorovo ordinų Sergo Ordžonikidzės vardo šaulių divizija 
 223-oji Belgrado Raudonosios Vėliavos Azerbaidžano šaulių divizija
 402-oji šaulių divizija.
 416-oji Taganrogo Raudonosios Vėliavos ir Suvorovo ordinų Azerbaidžano šaulių divizija.

Armėnijos TSR 
 51-oji Vitebsko Lenino ir Raudonosios Vėliavos ordinų Klimento Vorošilovo vardo gvardijos šaulių divizija. Pirmasis pavadinimas – 76-oji kalnų šaulių divizija.
 76-oji Kirovogrado ir Bratislavos Bogdano Chmelnickio ordino šaulių divizija. 
 89-oji Tamanės Raudonosios Vėliavos ir Raudonosios Žvaigždės ordinų Armėnų šaulių divizija.
 408-oji šaulių divizija.

Gruzijos TSR 
 9-oji Krasnodaro Raudonosios Vėliavos, Kutuzovo ir Raudonosios Žvaigždės ordinų plastūnų šaulių (kalnų šaulių) savanorių divizija.
 36-asis Suvorovo ordino motošaulių pulkas (9-osios motošaulių divizijos sudėtyje). Pradinis pavadinimas – 306-asis Kaukazo šaulių pulkas.
 47-oji Raudonosios Vėliavos draugo Stalino vardo kalnų šaulių divizija.
 63-oji Raudonosios žvaigždės ordino M. Frunzės vardo kalnų šaulių divizija. Pradinis pavadinimas – 2-oji Gruzinų šaulių divizija.
 276-oji Temriuko Raudonosios Vėliavos ordino šaulių divizija.
 296-oji šaulių divizija.
 349-oji šaulių divizija.
 392-oji šaulių divizija.
 406-oji šaulių divizija.
 414-oji Anapos Raudonosios Vėliavos ordino šaulių divizija.

Tadžikijos TSR 
 17-oji Mozyriaus Lenino, Raudonosios Vėliavos, Suvorovo ir Kutuzovo ordinų gvardijos kavalerijos divizija. Pirmasis pavadinimas – 20-oji kalnų kavalerijos divizija.
 98-oji šaulių brigada
 99-oji šaulių brigada
 104-oji kavalerijos divizija

Turkmėnijos TSR 
 18-oji kavalerijos divizija.
 62-oji Turkestano šaulių divizija. Pirmasis pavadinimas – 2-oji Turkestano divizija.
 68-oji Turkestano Raudonosios Vėliavos kalnų šaulių divizija. Pirmasis pavadinimas – 5-oji Turkestano šaulių divizija.
 72-oji kalnų šaulių divizija
 97-oji kavalerijos divizija.
 98-oji kavalerijos divizija.
 87-oji atskiroji šaulių brigada.
 88-oji atskiroji šaulių brigada.
 128-oji Turkestano Raudonosios Vėliavos gvardijos kalnų šaulių divizija. Ankstesni pavadinimai – 1-oji Turkestano kalnų šaulių divizija, 83-oji Turkestano kalnų šaulių divizija.

Uzbekijos TSR 
 19-oji kavalerijos divizija.
 89-oji atskiroji šaulių brigada.
 90-oji atskiroji šaulių brigada.
 91-oji atskiroji šaulių brigada.
 92-oji atskiroji šaulių brigada.
 93-oji atskiroji šaulių brigada.
 94-oji atskiroji šaulių brigada.
 95-oji atskiroji šaulių brigada.
 96-oji atskiroji šaulių brigada.
 97-oji atskiroji šaulių brigada.
 99-oji kavalerijos divizija.
 100-oji kavalerijos divizija.
 101-oji kavalerijos divizija.
 102-oji kavalerijos divizija.
 103-oji kavalerijos divizija.

Kazachijos TSR 
 100-oji Kazachų šaulių brigada.
 101-oji atskiroji šaulių brigada.
 102-oji atskiroji šaulių brigada.
 105-oji kavalerijos brigada.
 106-oji kavalerijos brigada.

Kirgizijos TSR 
 107-oji kavalerijos divizija.
 108-oji kavalerijos divizija.
 109-oji kavalerijos divizija.

Estijos TSR 
 41-asis Estų Talino gvardijos šaulių korpusas. Pirmasis pavadinimas – 8-asis Estų šaulių korpusas.
 118-oji Estų Talino Raudonosios Vėliavos gvardijos šaulių divizija. Pirmasis pavadinimas – 7-oji Estų šaulių divizija.
 122-oji Estų Raudonosios Vėliavos gvardijos šaulių divizija. Pirmasis pavadinimas – 249-oji šaulių divizija.

Lietuvos TSR 
 16-oji Lietuviškoji Klaipėdos Raudonosios Vėliavos šaulių divizija.

Latvijos TSR 
 1-asis Latvių Režicos naktinių lengvųjų bombonešių avaicijos pulkas.
 130-asis Suvorovo ordino šaulių korpusas.
 201-oji Latvių šaulių divizija.
 308-oji Latvių Raudonosios Vėliavos šaulių divizija.

Kalmukijos ATSR 
 110-oji kavalerijos divizija.
 111-oji kavalerijos divizija.

Baškirijos ATSR 
 16-oji Baškirų Černigovo Lenino, Raudonosios Vėliavos, Suvorovo ir Kutuzovo ordinų gvardijos kavalerijos divizija. Pirmasis pavadinimas – 112-oji kavalerijos divizija.
 113-oji kavalerijos divizija.

Čečėnijos-Ingušijos ATSR 
 114-oji kavalerijos divizija.

Kabardos-Balkarijos ATSR 
 115-oji kavalerijos divizija.

Kinų ir korėjiečių tautybės 
 88-oji atskiroji šaulių brigada.

Nuorodos 

 Национальные воинские формирования в великой Отечественной войне

Raudonosios Armijos nacionaliniai daliniai